**PRACOVNÝ LIST 19**

BIBLIA PRE VŠETKÝCH 2018/2019 Diecézny katechetický úrad v Bratislave

**1. Vyber správnu odpoveď:**

**Ako zareagoval mladík na Ježišovo: „Ak chceš byť dokonalý, choď, predaj, čo máš, rozdaj chudobným a budeš mať poklad v nebi.“**

A/ odišiel smutný, lebo mal veľký majetok

B/ predal všetko, čo mal a šiel za Ježišom

C/ pretože bol chudobný rybár, nemusel sa ničoho vzdávať, išiel naradostený za Ježišom

**Čo bolo dôvodom, že Mojžiš dovolil prepustiť manželku?**

A/ hocičo

B/ vážny prečin

C/ pre tvrdosť srdca Izraelitov

**Na ktorom mieste bola Ježišovi adresovaná otázka, či smie človek prepustiť svoju manželku?**

A/ v Galilei

B/ v judejskom kraji za Jordánom

C/ v Dekapole

**Podľa Ježišovho učenia sú ľudia neschopní manželstva, pretože:**

A/ sa takí narodili zo života matky

B/ takými ich urobili ľudia

C/ sa takými urobili sami pre nebeské kráľovstvo

**Ježiš odporúča ako prostriedok na dosiahnutie dokonalosti evanjeliové rady:**

A/ poslušnosť

B/ chudobu

C/ čistotu

**Čo znamená výraz: „jedno telo“?**

A/ jedna morálna bytosť

B/ hebraizmus

C/ nerozlučnosť manželstva

**Odpovedz na otázky**

Je možné zrušiť kresťanské manželstvo?

Peter sa pýta: „Čo z toho budeme mať?“ Čo teda bude odmenou apoštolov?

Vysvetli Ježišov výrok: „Ľahšie je ťave prejsť cez ucho ihly, ako boháčovi vojsť do Božieho kráľovstva.“

**2. Kto som, čo som.**

Opustím otca i matku a pripútam sa k svojej manželke.

Čo som ja spojil, nech nik nerozlučuje.

Myslíme si, že je lepšie neženiť sa.

Ježišovi učeníci okrikovali tých, čo nás prinášali k nemu.

Ak nás budeš rešpektovať, prídeš do života.

**3. Kto povedal?**

„ Smie človek prepustiť svoju manželku z akejkoľvek príčiny?“

„Nečítali ste, že Stvoriteľ ich od počiatku ako muža a ženu stvoril?“

„Nechajte deti a nebráňte im prichádzať ku mne, lebo takým patrí nebeské kráľovstvo.“

„Učiteľ, čo dobré mám robiť, aby som mal večný život?“

Kto potom môže byť spasený?

**4. Čo do radu nepatrí**

**Nerozlučnosť manželstva:**

farizeji, muž, žena, Mojžiš, krík, človek, list

**Dobrovoľná zdržanlivosť:**

učeníci, slovo, život, matka, manželstvo, list, ľudia

**Ježiš a deti**

deti, ruky, farizeji, kráľovstvo, učeníci, Ježiš

**Bohatý mladík**

učiteľ, prikázania, mladík, kupec, poklad, majetok, nebo

**Nebezpečenstvo bohatstva**

ihla, ucho, ťava, Božie kráľovstvo, boháč, poklady, ľudia